Northamptonshire

**Northamptonshire** (čita se *Northemptonšir*) je historijska, ceremonijalna i nemetropolitanska grofovija u sredini Engleske.

## Geografija
Northamptonshire leži u regiji Istočni Midlands. Ima površinu od 2364 km², na kojoj živi 691,952 stanovnika. Graniči sa zapada sa Grofovijom Warwickshire, sa sjevera sa grofovijama Leicestershire i Rutland, sa istoka sa Grofovijom Cambridgeshire, sa Grofovijom Bedfordshire sa jugoistoka, sa juga sa Grofovijom Buckinghamshire, sa jugozapada sa Grofovijom Oxfordshire i sa Grofovijom Lincolnshire sa jugoistoka, u dužini od samo 19 metara. Grad Northampton je administrativni centar Northamptonshirea.

Northamptonshire je administrativno podjeljen na 7 distrikta: South Northamptonshire, Northampton, Daventry, Wellingborough, Kettering, Corby i East Northamptonshire. Historijski Northamptonshire bio je nešto veći jer se u njemu nalazio i Peterborough, sa okolicom, koji je danas dio Grofovije Cambridgeshire.

Northamptonshire ima oblik elipse, duge nekih 90 km u smjeru jugozapad-sjeveroistok. Greben niskih brežuljaka, stijena iz jurskog perioda, proteže se čitavom njegovom dužinom i razdvaja sliv rijeke Nene (na jugu) od Rijeke Welland na sjeveru. Obje ove rijeke teku na istok do ušća u Zaljev Wash (dio Sjevernog mora). U višim dijelovima grebena Northampton Sandsu, nekad je cvjetalo rudarstvo iskapala se relativno nekvalitetna željezna ruda.

## Historija
Šumovita brda i dobro navodnjavane doline izgleda da su još za prahistorije privukle prve naseljenike u taj kraj, pa ima dosta predkeltskih artefekata, ali i dosta  i rimskih.

Dijelovi crkava kod Earls Bartona, Brigstocka i Brixwortha su anglosaksonski i može ih se datirati u 7. vijek, kada je taj kraj postao dio Kraljevstva Mercija. U njega su tokom 9. vijeka provalili Vikinzi iz Danske i osvojili ga, pa izgleda da i shire (grofovija) vuče porijeklo od njih. Vikinzi su za svojih provala, razorili religijski centar Peterborough, koji je nakon tog reobnovljen u 10. vijeku.

Granice historijskog Northamptonshira ostale su gotovo nepromijenjene kakve se navode u Domesday Booku iz 1086. 
Po grofoviji ima brojnih primjera normanske i gotičke arhitekture, ali je njena glavna karakteristika velik broj palača i ladanjskih kuća, počevši od zamka Barnwell iz 13. vijek do nekadašnjeg kraljevskog zamka Rockingham, Ashbya do kuće Sulgrave, doma porodice Georga Washingtona, prvog predsjednika Sjedinjenih Američkih Država. Katedrala Svetog Petra u Peterboroughu, čija je gradnja započela 1118. (posvećena 1238.) dobar je primjer kasnonormanske arhitekture, ali su je naknadne dogradnje pomalo nagrdile. U katedrali se nalazi Hedda Stone, anglosaksonska skulptura (oko 1200.) i grobnica Katarine Aragonske, prve žene Henrya VIII..

I pored velikog broja aristokrata i štitonoša, Northamptonshire je u velikoj mjeri bio uz snage parlamenta za engleskog građanskog rata vođenog od 1642. do 45. Odlučujuća Bitka kod Nasebya (1645), u kojoj je kralj Charles I poražen, vodila se upravo sjeverno od sela Naseby u blizini sjevernih granica grofovije.

Northamptonshire i danas na neki način utjelovljuje ruralni život nekadašnje Engleske, sa svojim velikim imanjima sa parkovima i valovitim pastoralnim brežuljcima. Jedan od najpoznatijih tradicionalnih britanskih lovova na lisice Pytchley održava se u njemu. Istovremeno ima i važnu ulogu u suvremenoj privredi, jer se u njemu nalazi značajan broj akumulacionih jezera podignutih na rijeci Nene i njenim pritokama.

## Privreda
Northamptonshire ima vrlo raznoliku industriju. Još od industrijske revolucije bio je poznat po obućarskoj industriji, koja je bila razmještena po brojnim gradovima i selima. Danas je ona bitno smanjena, a umjesto nje nosioci privredne aktivnosti su prehrambena industrija i inženjerstvo, koji su također disperzirani po čitavoj grofoviji.

Preko Northamptonshira prolaze dvije magistralne željezničke pruge iz Londona prema sjeveru i glavni engleski autoput 
M1.

## Reference

## Vanjske veze

* Northamptonshire County Council